Den Vest-Sjællandske Avis, 1819-08-21
Nyeste Post-Efterretninger. Der ankommer i denne Tid ikke en udenlandsk Post uden at den medbringer mangfoldige Efterretninger fra forskjellige Lande i Europa om Oprørs scener eller andre Uroeligheder. Det synes især paa engang at ville gaae ud over Jøderne, og i Tydskland giver sig en almindelig Forbittrelse imod dem tilkiende. J Würzborg er det vel igien bleven roeligt og Jøderne begynde at vende tilbage til Staden; men Roligheden er dog kun bragt tilveie ved de strængeste Forholdsregler; Staden lignede i de første Dage af August en beleiret Fæstning paa alle Hovedgader og Pladser stode Jnfanterie og Cavallerie Corps, og talrige Cavallerie- og Jnfanterie Patrouiller giennemstreise Byen i alle Retninger. Neppe var denne Tumult dæmpet, førend en nye udbrød mod Jøderne i Staden Bamberg; Natten imellem den 8de og 9de August bleve Vinduerne slagne ind hos flere Jsractitiske Familier; Frygten var saa stor hos disse, at flere holdt, til deres Sikkerhed, paa egen Bekostning, Militair vagt i Huuset; Øvrigheden har imidlertid strax betient sig af alvorlige Forholdsregler for at forebygge videre Spektakler. Men i Frankfurt ere værre Uordener forefaldne; unge Mennesker faldt paa at insultere Jøderne paa offentlige Steder med Skieldsord. Haandværksvendene fulgte deres Exempel, og den 10de August om Eftermiddagen blev ingen Jøde taalt paa de offentlige Spadseregange. Jøderne bleve forbittrede derover og kastede om Aftenen to christelige Comptoirbetiente ud af det Jødiske Kaffehuus; dette var nu et Signal til en almindelig Opstand af Haandværksvende, Dagleiere og andre Mennesker, som sloge alle Vinduer ind i den nye opbyggede Deel af Jødegaden. Politiet kom til, og nogle Personer bleve arresterede; men der samlede sig stedse flere Mennesker til, og Folkemængden strømmede hen til den yngste Borgmesters Huus og forlangte deres Løsladelse, som ogsaa blev bevilget dem under den Formanning, at den skulde forholde sig roelig; men denne Formaning hialp ikke; Øvrigheden faae sig tvunget til at kalde Militairet til Hielp; Rytteriet satte sig til Hest, og det lykkedes det endelig, at adsprede Pøbelen. Den Østerrigske Minister afsendte en Stafet til Commandanten i Mainz for at paalægge ham at holde i Nødsfald en Deel af Garnisonen i Beredskab for at komme Magistraten til Hielp. De rigeste Jødiske Banqveurers Huuse ere blevne værst medtagne. J Hr. v. Rotschilds Gaard ere Vinduer og Rammer slagne itu Fra Jøderne ville vi begive os til Tyrkerne, med dem er det ogsaa galt; Janitscharerne kunne ikke forliges; Natten imellem den 9de og 10de Juli udbrød Stridigheder imellem den 25de og 71de Or tas, to andre Ortas toge Partie med; ved Dagens Frembrud forsamlede sig flere Hundrede af disse desperate Karle, og begyndte at skyde paa hinanden. Nogle af dem begave sig til Calafatpladsen for at ophidse de Asiatiske Arbeidsfolk til at tage Deel i Kampen; derpaa gik de hen til et nærliggende Græsk Skib, som seilede under Russisk Flag, hvorfra de forjøge Eqvipagen, bemægtigede sig Munitionen, og holdt Skibet besat, som et fast Punkt. Capitain Pascha begav sig derhen, for at faae dem til at være roelige; men man lod ham vide, at han skulde pakke sig, naar han ikke vilde risikere sit Liv. Janitschar Agaen blev modtaget paa samme Maade; Fægtningen varede ved til Kl. 2 om Eftermiddagen; man veed endnu ikke, hvormange Personer der ere blevne dræbte eller saarede; nogle Christne, som vare i Nærheden, mistede Livet ved denne Leilighed. Regieringen blev meget allarmeret, og en Minister forsamling blev holdet tidlig om Morgenen. - Paven er ikke mindre i Vaande end Storsultanen; Røvere opfylde den Stat, som vel skulde være Christendommens Hovedfæde; men hvor man meere forvandler den til en Overtroe og forsømmer at forbinde den med Oplysning og Folkedannelse. Han har nu endelig seet sig nødsaget til, at udstæde et skarpt Edikt, for at udrydde Røverbanderne; det hedder i Jndledningen dertil, at Hs. Hellighed har erfaret med Kummer, hvorledes Røverhaandværket har taget Overhaand i Campagna di Roma, og i de ved Havet liggende Provindser, uagtet at den Godhed man har gjort Forsøg med, og alle strænge Retfærdigheds-Forholdsregler; hvorledes de Reisendes Sikkerhed paa de offentlige Landeveie, ligesom Huusbeboernes og Landmændenes, nu bliver mere end nogensinde tilforn forstyrret, og at de grusomste Mord, Angreb, Røverier og Bortførelse af enkelte Personer af Familierne, blive stedse almindeligere. Han seer sig derfore nødt til, at betiene sig af strængere Forholdsregler end hidindtil; disse fremsættes derpaa i 1689. - Jndvaanerne i Flekken Sonning i Campagna, som have hælet med Roverne, og selv indkaldet mange fra det Neapolitanske, blive forsatte til andre Egne. Communerne giøres ansvarlige for de Røverier, som begaaes i deres Districter. Store Belønninger loves for at gribe Røverne, især til Soldaterne; Røverne kunne ikke gjøre sig Haab om Pardon. -